**AIŠKINAMASIS RAŠTAS**

**Dėl prašymo perduoti valstybinės žemės sklypus Molėtų rajono savivaldybei valdyti, naudoti ir jais disponuoti patikėjimo teise**

1**. Parengto tarybos sprendimo projekto tikslai ir uždaviniai:**

Efektyviau naudoti Molėtų rajono savivaldybėje esančius miškus, plėtoti nekenkiantį gamtinei aplinkai turizmą, didinti Molėtų rajono savivaldybės teritorijos rekreacinį patrauklumą.

**2. Šiuo metu esantis teisinis reglamentavimas:**

Lietuvos Respublikos vietos savivaldos įstatymas, Valstybės ir savivaldybių turto valdymo, naudojimo ir disponavimo juo įstatymas, Lietuvos Respublikos žemės įstatymas, Lietuvos Respublikos miškų įstatymas.

**3. Galimos teigiamos ir neigiamos pasekmės priėmus siūlomą tarybos sprendimo projektą:**

Numatomos teigiamos šio tarybos sprendimo pasekmės: išplėstos Molėtų miškų rekreacinio panaudojimo galimybės, padidintas Mindūnų apžvalgos bokšto patrauklumas įvairiems lankytojams (prašomi perduoti valdyti patikėjimo teise miškų ūkio paskirties žemės sklypai yra prie pat Mindūnų apžvalgos bokšto, jo šiaurinėje pusėje). Norimų valdyti patikėjimo teisė žemės sklypų bendras plotas yra 3,7988 ha.

Neigiamų tarybos sprendimo pasekmių nenumatoma.

**4. Priemonės sprendimui įgyvendinti:**

Pavesti Molėtų rajono savivaldybės administracijos direktoriui organizuoti reikiamų dokumentų parengimą ir pateikimą atitinkamoms institucijoms.

**5. Lėšų poreikis ir jų šaltiniai (prireikus skaičiavimai ir išlaidų sąmatos):**

-

**6.Vykdytojai, įvykdymo terminai:**

Molėtų rajono savivaldybės administracijos direktorius, Molėtų rajono savivaldybės administracijos Architektūros ir teritorijų planavimo skyrius. Numatomas įvykdymo terminas 6 mėn. nuo tarybos sprendimo priėmimo.